ΓΡΑΠΤΗ ΕΡΩΤΗΣΗ E-2366/01

υποβολή: Glyn Ford (PSE) προς το Συμβούλιο

(28 Αυγούστου 2001)

Θέμα: Λογαριασμοί κοινής ωφέλειας για χρήστες χαμηλού εισοδήματος

Στα πλαίσια του βρετανικού Water Industries Act (Νόμου για τις Εταιρείες Υδάτων) του 1991, οι επιχειρήσεις ύδρευσης καθορίζουν τα τιμολόγιά τους σύμφωνα με τη φορολογητέα αξία του τροφοδοτούμενου ακινήτου.

Σε μία πρόσφατη περίπτωση στην Νοτιοδυτική Αγγλία, ένας χαμηλού εισοδήματος ψηφοφόρος μου, ο κ. Ken Cole, χρεώθηκεψηλότερη τιμή για την κατανάλωση ύδατος, διότι το ακίνητο στο οποίο ζούσε εκείνο το διάστημα, είχεψηλή φορολογητέα αξία.

Μολονότι διαθέτει χαμηλό εισόδημα και αδυνατεί να εξοφλήσει αυτόν τον λογαριασμό, η Εταιρεία Υδάτων έσυρε τον κ. Cole στα δικαστήρια προκειμένου να εισπράξει τα χρήματά της.

Ο νόμος Water Industry Act του 1999, μετέβαλε αυτήν την κατάσταση στο βαθμό που επιτρέπει στις επιχειρήσεις ύδρευσης να καθορίζουν προσεκτικότερα τους λογαριασμούς τους προκειμένου να αντανακλούν την πραγματική κατανάλωση ύδατος των πελατών τους. Ωστόσο, η εν λόγω νομοθεσία δεν έχει αναδρομική ισχύ. Έτσι, η προηγούμενη αδικία που συνετελέσθη σε βάρος του κ. Cole ναι μεν αναγνωρίσθηκε αλλά, δυστυχώς, δεν μεταβάλλει το γεγονός ότι αυτός εξακολουθεί να οφείλει ποσό ύψους 700 £ που τα αγγλικά δικαστήρια έχουν αποφανθεί ότι έχει τηνποχρέωση να εξοφλήσει.

Θα μπορούσε άραγε το Συμβούλιο Υπουργών να εξετάσει το ενδεχόμενο παρέμβασης στα εθνικά ζητήματα προκειμένου να βοηθήσει τις ομάδες χαμηλού εισοδήματος που τιμωρούνται με αυτόν τον τρόπο·

Απάντηση

(6 Δεκεμβρίου 2001)

Το Συμβούλιο ενημερώνει τον Αξιότιμο Βουλευτή ότι δυστυχώς δεν είναι αρμόδιο να παρεμβαίνει άμεσα σε ζητήματα εσωτερικής πολιτικής όπως η τιμολόγηση της ύδρευσης ή, τω όντι, η τοπική φορολογία.

Το Συμβούλιο επιθυμεί ωστόσο ναπενθυμίσει ότι, καταβάλλει σημαντικές προσπάθειες στα ζητήματα που αφορούν την καταπολέμηση της φτώχειας και του κοινωνικού αποκλεισμού.

Τις εργασίες του Συμβουλίου προπαρασκευάζει και συντονίζει, ως πρώτες προτεραιότητες, η Επιτροπή κοινωνικής προστασίας που συνεστήθη από το Συμβούλιο τον Ιούνιο 2000. Η ανωτέρω επιτροπή λειτουργεί στο πλαίσιο της νέας ανοικτής μεθόδου συντονισμού, όπως ορίσθηκε από το Ευρωπαϊκό Συμβούλιο της Λισαβώνας του Μαρτίου 2000. Τα επόμενα Ευρωπαϊκά Συμβούλια έδωσαν περαιτέρω έμφαση στις εν λόγω δραστηριότητες.

Οι εργασίες διεξάγονται με εντατικούς ρυθμούς και καλύπτουν ευρύ φάσμα θεμάτων, δεδομένου του πολυσχιδούς χαρακτήρα της φτώχειας και του κοινωνικού αποκλεισμού. Τώρα η εν λόγω επιτροπή από κοινού με την Ευρωπαϊκή Επιτροπή προετοιμάζουν κοινή έκθεση της Επιτροπής και του Συμβουλίου, η οποία βασίζεται στα εθνικά σχέδια δράσης για την κοινωνική ένταξη. Η επιτροπή επεξεργάζεται επίσης ορισμένους δείκτες, για την αύξηση της μελλοντικής συνεργασίας και ανάπτυξης. Τα αποτελέσματα των ανωτέρω δύο δραστηριοτήτων θαποβληθούν στο Ευρωπαϊκό Συμβούλιο του Λάκεν το Δεκέμβριο 2001.

Επιπλέον, το Συμβούλιο και το Ευρωπαϊκό Κοινοβούλιο κατέληξαν σε συμφωνία όσον αφορά σχέδιο απόφασης για τη θέσπιση πενταετούς προγράμματος (2002-2006) δράσης της Κοινότητας για την ενθάρρυνση της συνεργασίας μεταξύ των κρατών μελών για την καταπολέμηση του κοινωνικού αποκλεισμού. Ο προϋπολογισμός του προγράμματος ανέρχεται σε 75 εκατομμ. ευρώ. Στόχοι του προγράμματος είναι η καλύτερη κατανόηση των φαινομένων του κοινωνικού αποκλεισμού και της φτώχειας, η οργάνωση ανταλλαγών εμπειριών ως προς τις ακολουθούμενες πολιτικές και η προώθηση της αμοιβαίας μάθησης καθώς και η ανάπτυξη της ικανότητας των φορέων για την αποτελεσματική αντιμετώπιση του κοινωνικού αποκλεισμού και της φτώχειας.

Πρέπει να τονιστεί ότι το πρόγραμμα καταπολέμησης του κοινωνικού αποκλεισμού συμπληρώνει δράσεις που χρηματοδοτούνται από το Ευρωπαϊκό Κοινωνικό Ταμείο και την πρωτοβουλία Equal για την καταπολέμηση της φτώχειας.